cyanic-selkie/wikianc huggingface dataset:
Lasse Lappalainen
Seuraura
Marraskuussa 2015 Lappalainen teki kaksivuotisen jatkosopimuksen SaiPan kanssa. Kaudella 2015–2016 hän vakiinnutti paikkansa seuran liigajoukkueessa ja teki 55 runkosarjaottelussa tehot 7+10=17. Kevään 2016 pudotuspeleissä Lappalainen jakoi SaiPan sisäisen pistepörssin voiton Chad Raun ja Ville Hämäläisen kanssa tehtyään kuudessa puolivälieräottelussa tehot 1+2=3. Kaudella 2017–2018 hän nousi SaiPan kärkipuolustajaksi ja oli joukkueen tehokkain puolustaja Kalle Maalahden kanssa tehoilla 5+20=25.
Kaudeksi 2018–2019 Lappalainen palasi kaksivuotisella sopimuksella kasvattajaseuraansa Kalevan Palloon. Hänen odotettiin nostavan jälleen tasoaan, mutta Lappalaisen kausi osoittautui kuitenkin pettymykseksi, kun hän teki runkosarjassa vain 14 tehopistettä ja keräsi heikon teholukeman –23. Lappalainen edusti KalPaan kauden aikana myös Spengler Cupissa, joka päättyi joukkueen voittoon. Lokakuussa 2019 hän teki seuran kanssa kaksivuotisen jatkosopimuksen, joka sisälsi option ulkomaille siirtymisestä. Kauteen 2019–2020 Lappalaisella mahtui yli puolentoista kuukauden mittainen poissaolo marraskuussa tulleen loukkaantumisen vuoksi. Kaudella 2020–2021 hän oli tehoilla 11+15=26 KalPan eniten maaleja tehnyt puolustaja sekä neljänneksi paras pistemies Jesse Grahamin kanssa. Lappalainen jakoi koko SM-liigan puolustajien maalipörssin kolmannen sijan Tapparan Valtteri Kemiläisen kanssa sekä Grahamin kanssa puolustajien pistepörssin kymmenennen sijan Jukureiden Axel Rindellin kanssa. Puolivälieräsarjassa hän oli KalPan ainoa kahdesti maalinteossa onnistunut pelaaja.
Elena Horvat
Elena Horvat, unk. Ilona Horvath (o.s. Oprea, myöh. Florea, s. 4. heinäkuuta 1958 Luizi-Călugăra, Bacău ) on romanialainen soudun olympiavoittaja ja maailmanmestari. Hän on pituudeltaan 178 cm.
Lasse Lappalainen
Seuraura
Marraskuussa 2021 Lappalainen teki KalPan kanssa kaksivuotisen jatkosopimuksen. Kaudella 2021–2022 hän teki SM-liigan yhden kauden piste-ennätyksensä tehoilla 13+23=36, joilla Lappalainen oli joukkueen kolmanneksi paras pistemies ja tehokkain puolustaja. Hän sijoittui koko liigan puolustajien pistepörssissä kolmanneksi. Lappalainen oli myös Benjamin Korhosen ohella KalPan ainoa kauden kaikki 60 runkosarjaottelua pelannut pelaaja. Kaudeksi 2022–2023 hänet nimettiin joukkueen varakapteeniksi. Lappalainen sivusi SM-liigan yhden kauden piste-ennätystään tehoilla 12+24=36, joilla hän oli KalPan kolmanneksi paras pistemies. Lappalainen sijoittui myös SM-liigan puolustajien maalipörssissä kolmanneksi ja hän jakoi puolustajien pistepörssin viidennen sijan Tapparan Maksim Matushkinin kanssa. Lappalainen oli myös Juuso Könösen ohella joukkueensa ainoa kauden kaikki 60 runkosarjaottelua pelannut pelaaja.
Elena Horvat
Horvat voitti perämiehettömän kaksikon maailmanmestaruuden 1985. Hän saavutti MM-kilpailuissa lisäksi perämiehettömässä kaksikossa hopeaa 1979 ja 1983 sekä pronssia 1981. Perämiehellisessä nelosessa hän sai MM-pronssia 1978 ja 1982. Kahdeksikossa hän oli MM-kilpailuissa kolmas 1974 ja 1975 sekä neljäs 1977.
Lasse Lappalainen
Muuta
Lappalainen pelaa myös Rullakiekon SM-liigaa Vuorelan Veikoissa. Hän voitti joukkueessa SM-kultaa vuosina 2009, 2012, SM-hopeaa vuonna 2011 sekä SM-pronssia vuosina 2010 ja 2013. Lappalainen valittiin vuoden 2011 rullakiekkoilijaksi, SM-sarjan parhaaksi puolustajaksi vuonna 2012, sarjan ensimmäiseen tähdistökentälliseen vuonna 2011 sekä toiseen tähdistökentälliseen vuosina 2012, 2013 ja 2016. Hän on edustanut myös Suomea rullakiekon MM-kilpailuissa vuosina 2011, 2012, 2013, 2015 ja 2017, joista vuosien 2015 ja 2017 turnaukset päättyivät hopeaan ja vuoden 2012 turnaus pronssiin.
Kaikkeinpyhin
Kaikkeinpyhin (kirjaimellinen käännös raamatullisesta hepreasta) oli osa Jerusalemin temppelissä, jonne vain ylimmäisellä papilla oli kerran vuodessa suurena sovituspäivänä pääsy sallittu ja siellä sijaitsi Liitonarkki. Ennen Salomon temppelin rakentamista kaikkeinpyhimmäksi nimitettiin Ilmestysmajan huonetta, joka oli täysin pimeä ja jossa ei ollut lamppuja, ikkunoita tai rakoja, joista valo olisi päässyt huoneeseen. Erityisesti ortodoksisessa kirkossa Neitsyt Mariaa nimitetään myös kaikkeinpyhimmäksi.
Wimbledonin tennisturnaus 2021 – miesten nelinpeli
Juan Sebastián Cabal ja Robert Farah olivat puolustava mestaripari, mutta he hävisivät puolivälierissä parille Rajeev Ram ja Joe Salisbury.
Miesten nelinpeliotteluiden kaksi ensimmäistä kierrosta pelattiin poikkeuksellisesti paras kolmesta erästä -säännöllä, koska otteluja jouduttiin siirtämään sateen vuoksi.
Turnauksen voittivat Nikola Mektić ja Mate Pavić, joille Wimbledonin mestaruus oli ensimmäinen.
Kashta
Kashta oli Napatan hallitsija noin 750 eaa.–730 eaa. tai 760 eaa.-747 eaa. Hän oli Piyen ja mahdollisesti myös Sabakon isä. Kashta vihki yhden tyttäristään, Amenardiksen, Amonin papittareksi Thebassa. Nubialaisdynastiaan kuulunut Kashta laajensi hallitsemaansa aluetta ja sai Ylä- ja Ala-Egyptin kuninkaan arvonimen. Kashta on haudattu pyramidiin El-Kurrussa.
Baalak
Baalak, Sipporin poika, oli Moabin kuningas noin vuonna 1200 eaa. Hänestä kerrotaan Raamatussa neljännessä Mooseksen kirjassa, ja hänen historiallinen olemassaolonsa on epävarmaa. Mooseksen kirjan mukaan kun israelin kansa saapui Moabiin Kuolleen meren itäpuolelle, Baalak määräsi profeetta Bileamin kiroamaan Israelin. Kiroamisen sijasta Bileam siunasi israelilaisia. Baalak kuoli kun Joosua aloitti Kaanaan maan valloituksen.
Aiheesta muualla
Balak
Teuvo Nurmi
Teuvo Nurmi (19. elokuuta 1937 Oulainen – 19. elokuuta 2016 Kuusankoski) oli suomalainen päätoimittaja ja nimimerkkiä Teutori käyttänyt pakinoitsija.
Nurmi aloitti toimittajan uransa Kokkola- ja Kalajokilaakso-lehdissä. Hän oli sitten muun muassa Pohjolan Sanomien aluetoimittajana Kemissä ja Rovaniemellä sekä Etelä-Suomen Sanomien Heinolan aluetoimittajana. Nurmi oli vuodesta 1969 alkaen Kuusankosken Sanomien päätoimittajana 14 vuoden ajan ja sen jälkeen Etelä-Suomen Sanomien Itä-Hämeen aluetoimittajana Hartolassa. Somero-lehden päätoimittajana Nurmi oli vuosina 1983–1999.
Kaunotar ja hirviö (vuoden 1991 elokuva)
Kaunotar ja hirviö on vuonna 1991 ensi-iltansa saanut samannimiseen ranskalaiseen satuun perustuva The Walt Disney Companyn animaatioelokuva. Elokuva palkittiin muun muassa Oscarilla parhaasta sävellyksestä ja parhaasta laulusta. Elokuva oli myös ensimmäinen piirroselokuva, joka oli ehdolla parhaan elokuvan kategoriassa.
Kaunotar ja hirviö julkaistiin DVD:nä syksyllä 2002 ja Blu-ray-versiona syksyllä 2010.
Elokuva valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Kaunottaren ja hirviön vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni
250px|pienoiskuva|vasen|Belle ja hirviö tanssimassa Elokuvan prologissa vanhaksi kerjäläiseksi naamioitunut haltiatar tarjoaa nuorelle prinssille ruusua vastineeksi yösijasta. Kun prinssi kieltäytyy päästämästä haltijatarta sisään, tämä rankaisee häntä muuttamalla hänet rumaksi hirviöksi ja hänen palvelijansa huonekaluiksi ja muiksi talousesineiksi. Haltiatar antaa prinssille taikapeilin, jonka avulla tämä voi katsella kaukaisia paikkoja, ja sen lisäksi vielä aiemmin tarjoamansa ruusun, jonka on määrä kukkia, kunnes prinssi täyttää 21 vuotta. Ennen kuin ruusun kaikki terälehdet ovat pudonneet, prinssin on rakastuttava ja saatava osakseen myös vastarakkautta. Jollei näin käy, prinssi jää hirviöksi ikuisiksi ajoiksi.
Kuluu useita vuosia. Kaunis mutta epätavallinen nuori nainen nimeltä Belle elää läheisessä ranskalaisessa kylässä yhdessä keksijäisänsä Mauricen kanssa. Belle rakastaa lukemista ja kaihoaa päästä pois pienestä kotikylästään. Eräs paikallinen ja ylimielinen mies nimeltä Gaston kosiskelee Belleä vaimokseen, mutta Belle ei jaksa kiinnostua pöyhkeilevästä miehestä.
Mauricen viimeisin tekemä keksintö on eräänlainen puunhakkaajakone. Kun Maurice lähtee viemään keksintöään keksijämessuille läheisen metsän lävitse, hän eksyy ja saa kimppuunsa susia. Sudet ajavat Mauricen Hirviön linnan portille. Linnassa Maurice tapaa huonekaluiksi muuttuneita palvelijoita, kuten Lumièren, Könnin, rouva Pannun ja tämän pojan nimeltä Kippo. Hirviö vangitsee Mauricen tyrmäänsä. Sillä välin kylässä Gaston kosii Belleä, mutta tämä kieltäytyy kosinnasta. Pian sen jälkeen Belle löytää isänsä pakokauhun vallassa kotiin palanneen hevosen, joka johdattaa hänet Hirviön linnaan. Linnassa Belle tarjoutuu ottamaan isänsä paikan Hirviön vankina. Hirviö suostuu ja lähettää Mauricen kotiin. Kylässä Maurice kertoo Gastonille ja muille kyläläisille Bellen olevan Hirviön vankina, mutta kyläläiset uskovat hänen menettäneen järkensä. Niinpä Maurice lähtee pelastamaan Belleä yksin.
Sillä välin linnassa Hirviö määrää Bellen syömään kanssaan päivällistä, mutta Belle kieltäytyy kunniasta. Hirviö kieltää palvelijoitaan antamasta Bellelle ruokaa, mutta Lumière uhmaa käskyä. Könni vie Bellen kierrokselle linnaan, minkä jälkeen Belle lähtee omille teilleen linnan kiellettyyn siipeen ja löytää sieltä haltijattaren Hirviölle antaman ruusun. Hirviö ajaa raivoissaan Bellen tiehensä. Hirviön säikäyttämänä Belle yrittää paeta linnasta, mutta hän ja hänen hevosensa joutuvat susien hyökkäyksen kohteeksi. Hirviö saapuu pelastamaan Bellen, minkä jälkeen Belle ryhtyy hoitamaan tämän kamppailussa saamia haavoja. Hirviö antaa Bellelle lahjaksi linnan kirjaston, ja Bellestä ja Hirviöstä alkaa vähitellen tulla ystäviä. Myöhemmin he syövät yhdessä upean illallisen ja tanssivat romanttisesti tanssisalissa. Kun Hirviö antaa Bellen käyttää taikapeiliään, Belle näkee, että hänen isänsä makaa metsässä kuoleman kielissä. Vaikka haltijattaren antama ruusu on menettänyt miltei kaikki terälehtensä, Hirviö antaa Bellen lähteä ja lahjoittaa tälle taikapeilin muistoksi itsestään. Palvelijat kauhistuvat Hirviön päätöstä, sillä he pelkäävät, etteivät he enää ikinä muutu takaisin ihmisiksi. Katsellessaan Bellen lähtöä Hirviö myöntää Könnille rakastavansa tyttöä.
Belle löytää Mauricen ja vie tämän kotiin. Kesken kaiken Gaston saapuu kuitenkin paikalle mukanaan suuri väkijoukko. Gaston uhkaa, että jollei Belle mene hänen kanssaan naimisiin, paikallisen hourulan omistaja lukitsee Mauricen iäksi hullujenhuoneelle. Belle todistaa Mauricen kertomukset Hirviöstä todeksi Hirviöltä saamallaan taikapeilillä. Kun Belle sanoo Hirviötä ystäväkseen ja nimittää Gastonia puolestaan todelliseksi ”hirviöksi”, Gaston tulee sairaalloisen mustasukkaiseksi. Raivostunut Gaston lähettää väkijoukon Hirviötä vastaan ja lähtee johtamaan hyökkäystä Hirviön linnaan tappaakseen Hirviön. Gaston lukitsee Bellen ja Mauricen heidän omaan kellariinsa jotta he eivät saa varoittaa hirviötä, mutta Bellen laukkuun piiloutunut Kippo hakkaa kellarin oven palasiksi Mauricen puunhakkaajakoneella.
Sillä välin linnan palvelijat tekevät parhaansa ajaakseen väkijoukon ulos linnasta. Gaston ehtii kuitenkin löytää Hirviön ja hyökkää tämän kimppuun. Hirviö on ensi alkuun liian masentunut puolustautuakseen, mutta asiat muuttuvat, kun hän näkee Bellen palaavan linnaan. Gaston ja Hirviö käyvät kiihkeän kamppailun, minkä päätteeksi voittoisa Hirviö päättää säästää Gastonin hengen. Sitten hän kiipeää parvekkeella odottavan Bellen luo. Gaston seuraa Hirviötä ja puukottaa tätä selkään. Samalla hän kuitenkin menettää tasapainonsa ja putoaa kuolemaansa.
Ääninäyttelijät
Suomenkielisen version ohjasi Matti Ranin. Dialogin suomensi Matti Olavi Ranin ja laulut sanoitti Jukka Jarvola.
Tuotanto
Walt Disney yritti tuoda Kaunotar ja hirviö satua piirroselokuvaksi jo 1930- ja 1950-luvuilla, mutta vasta vuoden 1989 Pieni merenneito-elokuvan menestyksen myötä Disneyn silloinen puheenjohtaja Jeffrey Katzenberg kaivoi esille useaan otteeseen haudatun projektin ja piirroselokuva sai alkunsa.
Ohjaajiksi valittiin Gary Trousdale ja Kirk Wise, käsikirjoittajiksi Linda Woolverton.
Piirroselokuvan esiversio näytettiin 29. syyskuuta 1991 New York Film Festival -tapahtumassa, vaikka se ei ollut vielä valmis.
Jatko-osat
Kaunotar ja hirviö – Lumottu joulu (1997) ja Kaunotar ja hirviö – Bellen lumottu maailma (1998) julkaistiin suoraan videolle. Belle sai myöhemmin myös oman jakson Disneyn tytöille suunattuun sarjaan Disney Princess Enchanted Tales jaksolla You'll Never Lose This Love, mutta sarja ei ollut menestys ja se haudattiin.
Spin-off
Sing Me A Story with Belle nimistä Patrick Davidsonin ja Melissa Gouldin luomaa spin-off -sarjaa tuotettiin kaksi kautta vuosien 1995–1997 aikana.
Broadway
Huhtikuussa 1994 Kaunottaresta ja hirviöstä tuli Disneyn ensimmäinen elokuva, jonka pohjalta on luotu Broadway-musikaali. Sen musiikista vastasi Alan Menken ja sanoituksesta Howard Ashman ja Tim Rice.
Musikaalia esitettiin yli 5 500 kertaa vuosien 1994 ja 2007 välillä.
Videopelit
Elokuvaan pohjautuvia videopelejä on julkaistu useita eri alustoille:
Vikram (näyttelijä)
Kennedy John Victor (s. 17. huhtikuuta 1966 Madras, Madras, Intia), tunnetaan taiteilijanimellä Vikram, on intialainen näyttelijä ja playback-laulaja, joka työskentelee pääasiassa tamilinkielisessä elokuvateollisuudessa. Hän on voittanut monia palkintoja, mukaan lukien seitsemän Filmfare Awards South -palkintoa, National Film Awards -palkinnon ja neljä Tamil Nadu State Film Awards -palkintoa.
Proteesijääkiekko
Proteesijääkiekko on vammaisurheilulaji, jossa pelaajilla on amputaatio tai muu liikuntavamma, jonka takia he käyttävät proteesia. Pelaajat pystyvät proteesin avulla pelaamaan pystyssä jääkiekkoa. Lajissa on järjestetty arvokisoja. Suomen maajoukkue, Proteesileijonat, voittivat vuonna 2006 Latviassa järjestetyissä maailmanmestaruuskilpailuissa pronssia.
John Masters
John Masters (1914 Kalkutta, Brittiläinen Intia – 1983 Albuquerque, New Mexico, Yhdysvallat) oli brittiläinen kirjailija. Hän ryhtyi kirjailijaksi jäätyään eläkkeelle Britannian armeijasta. Hän kirjoitti jännittäviä, dramaattisia kertomuksia, joiden tapahtumapaikkana oli usein Intia ja tapahtumat liittyvät Intian ja Britannian historiaan.
Argot
Argot on alamaailmassa syntynyt ranskan puhekielen muoto, jossa on joitakin tuhansia sanoja, esimerkiksi vuonna 1952 Timo Kylmälän arvion mukaan niitä oli 6 000. Runoilija François Villon kirjoitti "vihreäksi kieleksi" sanotulla kielellä kaksitoita balladia. Vihreä kieli -nimitys johtuu siitä, että pelihuijarit käyttivät argot-kieltä vihreäverkaisen pelipöydän ääressä. Victor Hugo luonnehti kieltä:
Kieli juontaa juurensa Ranskan maakunnista, ja sen varhaisversioilla on historian kuluessa ollut eri nimityksiä: 1100-luvulla se oli jargon, 1500-luvulla jobelin, ja tuolloin kielessä oli vain 33 sanaa, sitten blesquin, baraqouin, narquois ja 1700-luvulla bigorne. Argot syntyi Pariisissa, omaksui ne kaikki ja siirtyi kirjalliseen kieleen. Ensimmäisenä sitä käytti L.-F. Céline teoksessaan Niin kauas kuin yötä riittää, sen jälkeen Édouard Bourdet, Francis Carco, Raymond Queneau, Jean-Paul Sartre ja monet muut. Se on omaksunut sanoja muista kielistä, espanjasta, saksasta, englannista ja italiasta.
Richard Donovan
Richard Donovan (s. 1966) on irlantilainen maratoonari ja ultrajuoksija, joka voitti maailman ensimmäisen etelänavan maratonin vuonna 2002. Samana vuonna hän juoksi ensimmäisen pohjoisnavan maratonin. Vuonna 2009 hän juoksi seitsemän maratonia seitsemällä mantereella alle seitsemässä päivässä. Donovan paransi ennätystään vuonna 2012 alle viiteen vuorokauteen, joka on nykyinen maailmanennätys.
Muita Donovanin voittamia juoksuja ovat muun muassa Inca Trail -maraton, Everestin maraton ja etelänavan 100 kilometrin juoksu.
Toukokuussa 2015 Donovan lähtee juoksumatkalle Yhdysvaltain halki San Franciscosta New Yorkiin. Matka on samalla valmistautumista seuraavaan juoksuun Etelämantereen halki myöhemmin samana vuonna. Hän on aiemmin juossut Irlannin poikki Mizen Headista Malin Headiin.
Gnu (yhtye)
GNU on suomalainen rockyhtye, joka on perustettu Oulussa vuonna 2002. Musiikissaan GNU yhdistelee elementtejä koko populaarimusiikin laajalta kentältä hennoista jazzsävyistä aina moderneihin päällekäyviin kitaravalleihin. Oman uniikin lisänsä yhtyeen tuotantoon antavat vokalisti Olavi Goblinin persoonalliset ja monitulkintaiset sanoitukset, jotka muodoltaan ovat lähempänä runoutta kuin normaalia rocklyriikkaa.
Historia
GNU perustettiin vuonna 2002. Ensimmäisen kokoonpanon muodostivat Olavi Goblin (laulu), Sebastian Ojanmies (kitara), Kiiminki Joe (rummut) ja Tapani Kuutio (kitara). Bassot samana vuonna julkaistulle GNUhulluus-demoäänitteelle soitti Joe ja keikoilla nähtiin vaihtuvia tuuraajia. Basistipulaan saatiin pysyvä ratkaisu Teuvo Vision liittyttyä vahvuuteen alkuvuodesta 2003. Saman vuoden elokuussa motivaatio-ongelmien kanssa paininut Tapani Kuutio erosi yhtyeestä viikko ennen Lumous-demon nauhoituksia. Nelimiehinen GNU solmi levytyssopimuksen indieyhtiö Gashopperin kanssa keväällä 2004 ja kesän aikana nauhoitettiin Auringonlaskuja-debyytti, joka julkaistiin tammikuussa 2005. Samoihin aikoihin albumilla ja keikoilla vieraillut kosketinsoittaja Johannes Kastanja liittyi virallisesti yhtyeeseen. Vuoden loppupuolella GNU sulkeutui taas studioon ja äänitti levyn Eksyneet etsijät, joka ilmestyi huhtikuussa 2006.
Məhəmməd Mirzəbəyov
Məhəmməd Mirzəbəy oğlu Mirzəbəyov (kyrill. Мәһәммәд Мирзәбәј оғлу Мирзәбәјов,, s. 16. marraskuuta 1990 Mahatškala, Dagestanin ASNT, Venäjän SFNT, Neuvostoliitto, nykyinen Dagestan, Venäjä) on venäläinen-azerbaidžanilainen jalkapalloilija. Hän edustaa Azerbaidžanin jalkapalloliigassa pelaavaa Neftçi Bakun  ja on pelipaikaltaan puolustaja.
Nimet
Azeriksi Məhəmməd Mirzəbəy oğıu Mirzəbəyov (latinalainen on käytetään Azerbaidžanissa), Мәһәммәд Мирзәбәј оғлу Мирзәбәјов (kyrillinen on käytetään Dagestanissa), محمد ميرزابَى اوْغلو میرزابَىو (arabialainen on käytetään Iranilainen Azerbaidžanissa), venäjäksi Магоме́д Мирзабе́к оглы́ Мирзабе́ков, Magomed Mirzabek ogly Mirzabekov (on käytetään Azerbaidžanissa), Магоме́д Мирзабе́кович Мирзабе́ков, Magomed Mirzabekovitš Mirzabekov (on käytetään Dagestanissa).
Jussi-palkinnot 1995
Jussi-palkinnot 1995 jaettiin 3. helmikuuta 1995 järjestetyssä jakotilaisuudessa hotelli Lordissa Helsingissä. Palkinnot jaettiin elokuville, jotka olivat saaneet ensi-iltansa vuonna 1994.
Jussi Niinenmaa
Jussi Niinenmaa (s. 1951 Tampere) on Hämeenkyrössä asuva tietokirjailija. Hän on toiminut aikuiskouluttajana ja koulutukseltaan opettaja sekä suorittanut liiketalouden ylemmän ammattikorkeakoulututkinnon. Hän toimi 1980-luvulla mm. Hämeenkyrön kunnanvaltuutettuna ja kunnanhallituksen jäsenenä (SKDL), Pirkanmaan maakuntaliiton hallituksen 2. varapuheenjohtajana, 1990- luvulla Kyröskosken kartonkitehtaan pääluottamusmiehenä. Vuoden 2017 vaaleissa hänet valittiin Hämeenkyrön kunnanvaltuustoon Vasemmistoliiton edustajana. Hän toimi myös Hämeenkyrön perusturvalautakunnan puheenjohtajana. Hän on kirjoittanut lukuisia lehtiartikkeleita ja ollut aktiivinen harrastajanäyttelijä. Hän on ollut useita vuosia F. E. Sillanpään seuran puheenjohtajana ja nykyisin Hannu Salama -seuran puheenjohtaja.
Kalevan kisat 1955
Kalevan kisat järjestettiin vuonna 1955 Kuopiossa 13.–14. elokuuta. Kilpailupaikka oli Väinölänniemen kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Mäntsälässä 14. elokuuta.
Naisten yleisurheilun Suomen-mestaruuskilpailut 1955
Kilpailut järjestettiin Mäntsälässä 14. elokuuta
Unikeonpäivä (Naantali)
Naantalin Unikeonpäivän ohjelmaan kuuluvat muun muassa aamulla alkava herätyskulkue, Unikeon mereen heitto, Unikeon kulkue, lasten pukukilpailu, musiikki- ja teatteriesityksiä sekä markkinatori.
Historia
Kun unikeonpäivää alettiin viettää Naantalissa 1880-luvulla, se oli nykyistä riehakkaampaa. Silloin aamu-unisia rangaistiin heittelemällä heitä takiaisilla.
Gasherbrum IV
Gasherbrum IV on maailman 17. korkein ja Pakistanin 6. korkein vuori. Se on yksi Gasherbrumin massiivin huipuista. Gasherbrumit ovat syrjäinen joukko vuoria, jotka sijaitsevat Baltoro Glacierin koillispäädyssä Karakorumin vuoristossa Himalajalla. Massiiviin sisältyy kolme maailman yli 8 000 metriä korkeista vuorista (jos Broad Peak lasketaan mukaan).
Unikeonpäivä (Naantali)
Historia
Perinne jäi vähäksi aikaa tauolle, kunnes sitä jatkettiin vuonna 1959. Silloin veteen tippuminen ei ollut niinkään kunnia-asia vaan kaupungin työntekijöiden virkavelvollisuus. Kaupungin talonmies Jaakko Sajo toimi Unikekona vuosina 1958–1968 ja talonmies Jaakko Väätänen vuonna 1969. Unikeoksi aiottiin nimetä ainoastaan Jaakkoja, sillä heille saattoi laulaa ”Jaakko-kulta, herää jo” -laulua. Vuonna 1970 tämä kriteeri kuitenkin jätettiin pois ja siitä lähtien Unikeoksi on valittu henkilö, joka on tehnyt Naantalia tunnetuksi myönteisellä tavalla tai muuten tehnyt hyvää Naantalin eteen.
1970-luvun alussa syntyi Unikeon kestit, jotka kestivät pisimmillään viisi päivää. Tultaessa 1980-luvun puoliväliin unikeonpäivän juhlinta toi kaupunkiin lieveilmiöitä: alkoi esiintyä rauhattomuutta ja järjestyshäiriöitä. Sen jälkeen ohjelmaa alettiin muuttaa rauhallisemmaksi ja Naantalin perhematkailuimagoon sopivammaksi.
Helsingin Sanomissa Naantalin Unikeonpäivää kuvattiin 28. heinäkuuta 1967 seuraavalla tavalla:
Talvivaaran miehet
Talvivaaran miehet on Markku Heikkisen ohjaama suomalainen dokumenttielokuva vuodelta 2015.
Elokuva on dokumentti Talvivaaran kaivosta operoivasta Talvivaaran Kaivososakeyhtiöstä sekä yhtiön palveluksessa olevista työntekijöistä. Elokuvassa seurataan työntekijöiden arkea sekä kaivoksen lähiympäristössä asuvien ihmisten reaktioita kaivoksen aiheuttamiin ongelmiin.
Lassie
pienoiskuva|200px|Lassie [[TV-sarjan kuvauksissa Floridassa vuonna 1965. Lähde: State Archive of Florida.]]
Lassie on kuvitteellinen koira, joka on vuosien mittaan esiintynyt useissa elokuvissa, televisiosarjoissa ja kirjoissa.
Lassien loi amerikkalainen kirjailija Eric Knight vuoden 1940 teoksessaan "Lassie Come Home" (Lassie palaa kotiin). Vuonna 1943 julkaistiin samanniminen ensimmäinen Lassie-elokuva, mitä seurasi lukuisia muita Lassieen liittyviä elokuvia ja TV-sarjoja.
Ensimmäinen Lassie oli Pal-niminen koira ja väriltään soopeli eli valkoruskea mustalla vivahteella. Weatherwaxin perhe on vastannut Lassie-elokuvissa ja televisiosarjoissa esiintyneistä koirista, jotka ovat olleet suoraan Palin jälkeläisiä. Kaikki nämä koirat ovat olleet uroksia.
Amerikkalaisissa televisiosarjoissa (TV-sarjaa tehtiin vuosina 1954–1974, 1989–1991 ja 1997–1999) Lassien omistavat Timmy-poika ja hänen perheensä. Timmy joutuu usein vaikeuksiin, ja Lassieta tarvitaan hänen pelastamisekseen. 1950-luvun yhdysvaltalaissarjassa poika oli ensin nimeltään Jeff (es. Tommy Rettig 1954–1957) ja sitten Timmy (es. Jon Provost 1957–1964). Vuosina 1964–1971 Lassien isäntä ei ollut poika vaan Robert Brayn näyttelemä metsänvartijamies. 1990-luvun taitteen tuotannossa koiraa hoitaa taas poika nimeltä Will (es. Will Nipper), ja hänen vanhempiaan esittävät näyttelijäaviopari Dee Wallace Stone ja Christopher Stone.
Lassie on yksi kolmesta koirasta, jotka on palkittu tähdellä Hollywood Walk of Fame -kävelykadulla.
Suomessa nimitystä Lassie käytetään lähes synonyymina pitkäkarvaiselle collielle. Lassie oli myös Finn-Lassie Oy:n 1980-luvun loppuun asti käyttämä lasten- ja urheiluvaatemerkki.
Lassie on deminutiivi englannin skottimurteen sanasta lass, ”tyttö”. Lassie on siis ”tyttönen” ja narttukoira.
Aiheesta muualla
לאסי חוזרת הביתה
Transformers: Armada
Transformers: Armada (Chō Robotto Semetai Toransufōmā: Maikuron Densetsu) on Aeon Inc. studion tuottama animesarja, joka aloitti uuden jatkumon Transformers-universumissa vuonna 2002. Sarja on myös Unicron-trilogian ensimmäisen osa. Sarjaan kuului myös Hasbron ja Takaran tuottama lelusarja vuosina 2002-2003. Sarja esitettiin poikkeuksellisesti Yhdysvalloissa ensin vuonna 2002 elokuussa ja Japanissa 10. tammikuuta 2003. Suomessa sarjaa esitettiin MTV3 kanavalla lauantaisin 6. syyskuuta 2003 - 23. heinäkuuta 2005 välisenä aikana.
Tarina alkaa siitä, kun Cybertronin suuresta sodasta on kulunut noin 4 miljoonaa vuotta, kun kolme nuorta lasta vahingossa aktivoivat aluksen, joka lähettää signaaleja Cybertroniin. Decepticonit näkevät tilaisuutensa tulleen napata Mini-Conit, joiden avulla he suunnittelevat voittavansa sodan Autobotteja vastaan. Nyt sekä Autobotit että Decepticonit matkaavat maapallolle napatakseen Mini-Conit, jotka yhdistettynä isompaan transformeriin antavat lisävoimia. Näin alkoi jälleen sota Autobottien ja Decepticonien kesken.
Sarjakuva
Sarjakuvaa alkoi julkaista yhtiö nimeltä Dreamwave, vuonna 2002. Sarjakuva edusti Transformereiden uutta tulemista. Sarjan alussa käsikirjoittajana toimi Chris Sarracini, jonka jälki oli kuitenkin erittäin heikkoa. Armada keskittyi lapsipäähenkilöiden ja Miniconien välisiin seikkailuihin ja kehnoon tilannekomiikkaan. Myöskään itse transformereista ei ollut suurempaa ihmettä. Sarja vaikutti pitkään putoavan kuoppaan, mutta yllättäen tilanne muuttui, kun kirjoittajaa vaihdettiin ja puikkoihin tuli Transformers-veteraani Simon Furman, joka korjasi virheet. Sarja muuttui iloisesta pikkulapsille suunnatusta robottiseikkailusta todella, todella synkäksi ja lapsipäähenkilöt sekä Mini-Conit työnnettiin syrjään. Furman toi kuvioihin mukaan alkuperäisestä, kymmenen vuotta aikaisemmin kirjoittamastaan Generation 1 sarjakuvasta paljon hahmoja, tilanteita ja mystiikkaa. Tarinassa vilahtaa lyhyesti jopa alkuperäinen Galvatron ja rinnakkaistodeellisuuskäsityksistäkin vihjaillaan muutamaan otteeseen. Sarjan lopussa Unicron saapuu Cybertronille ja Autobotit sekä Decepticonit joutuvat liittoutumaan ja taistelemaan kotimaailmansa puolesta.
Animaatiosarja
Sarja alkaa kertoa tarinaa alusta asti lasten näkökulmasta. Siitä, miten he tapasivat Mini-Conit ja myöhemmin Autobotit ja Decepticonit. Armadaa voisi verrata lähinnä Pokémon ja Digimon tyyliin tuottamaksi matkijaksi. Pokemonien sijasta sarjassa Autobotit ja Decepticonit metsästävät Mini-Coneja. Sarja toimii pitkään tämän pohjalla ja muutamia uusia hahmoja tulee mukaan, molempien liittojen puolelle. Jotkut Mini-Conit pystyvät muodostamaan voimakkaita aseita kuten Tähtimiekka (Star Saber), Taivaankilpi (Skyboom Shield) ja Tuomionpäivän tykki (Requiem Blaster). Sarjan puolivälissä meno kuitenkin vaihtuu, kun Megatron pettääkin häntä uskollisesti seuraavan Starscreamin ja on valmis uhraamaan tämän. Starscream raivostuu ja joutuu pakenemaan. Hän liittyy Autobotteihin ja auttaa näitä vapauttamaan Decepticonien vankina pitämiä Mini-Coneja. Myöhemmin Sideways houkuttelee Decepticonstrategisti Thrustin auttamaan transformerien pahan jumala Unicronin herättämisessä. He varastavat Mini-Con -aseet ja herättävät Unicronin. Samaan aikaan Megatronista tulee Galvatron. Toisin kuin missään muussa jatkumossa tai Armada sarjakuvassa, Unicron vaikuttaa enemmänkin pelkältä nukelta, joka ei tunnu tekevän mitään oma-aloitteista. Lopussa Starscream, Thrust ja Sideways kuolevat sekä Unicron katoaa räjähdyksen seurauksesta. Galvatronin ja Unicronin oletetaan kuolleen ja Optimus Primen vastuulle tulee johtaa transformerit kohti valoisampaa tulevaisuutta.
Muut Mini-Conit
Street Action Mini-Con Team – Lasten Mini-Conit:
Air Defense Mini-Con Team – Tähtimiekan (Star Saber) Mini-Conit
Space Mini-Con Team – Tuomionpäivän tykin (Requiem Blaster) Mini-Conit
Land Military Mini-Con Team
Destruction Mini-Con Team
Suomeksi
Unicron-trilogian ensimmäisen osan, suomenkielisestä jälkiäänityksestä vastasi Oy PVP Voice Ab (Pauli Virta Productions), mukana oli myös muun muassa Disney-elokuvien ja sarjojen ohjaaja, Pekka Lehtosaari.
International Conference of Marxist-Leninist Parties and Organizations
International Conference of Marxist-Leninist Parties and Organizations (International Newsletter) (ICMLPO) (Marxilais-leniniläisten puolueiden ja järjestöjen kansainvälinen konferenssi) on kansainvälinen maolaisten yhteenliittymä, jonka toimintaan osallistuu marxismi-leninismi-Mao Zedongin ajattelua kannattavia puolueita ympäri maailmaa. ICMLPO:n johtava elin on "yhteistoimintaryhmä" (joint coordinating group). ICMLPO julkaisee lehteä International Newsletter. Järjestöä ei pidä sekoittaa hoxhalaisten puolueiden samannimiseen liittoumaan, jonka lehden nimi on Unity & Struggle.
Osanottajat
ICMLPO:n viimeisimpään, kahdeksanteen, konferenssiin osallistuivat seuraavat puolueet ja ryhmittymät.
Pektoliitti
Pektoliitti on pyroksenoidiryhmään kuuluva silikaattimineraali. Sen kemiallinen kaava on NaCa2Si3O8(OH), ja se on väriltään valkoisesta harmaaseen. Se on kidejärjestelmältään trikliininen, jota esiintyy tyypillisesti säteittäisissä ja säkeisissä kidemassoissa. Pektoliitin kovuus on Mohsin asteikolla 4,5–5 ja sen ominaispaino on 2,7–2,9. Pektoliitin jalokivimuunnos, larimar, on väriltään vaaleansinisestä taivaansiniseen.
Havainto pektoliitista kirjattiin ensimmäisen kerran vuonna 1828 Mt. Baldolla, Italiassa. Pektoliittia esiintyy lukuisissa basalttikivissä.
Melina Kanakaredes
Melina Eleni Kanakaredes (s. 23. huhtikuuta 1967, Akron, Ohio) on kreikkalais-yhdysvaltalainen näyttelijä. Suomessa hänet muistetaan rooleistaan tohtori Sydney Hansenina televisiosarjassa Vain yksi elämä sekä rikospaikkatutkija Stella Bonaserana televisiosarjassa C.S.I. New York. Vuonna 2010 hän näytteli elokuvassa Percy Jackson: Salamavaras viisauden ja sodan jumalatarta Athenea. Kanakaredes näyttelee vuonna 2018 alkaneessa sairaaladraamasarjassa Resident tohtori Lane Hunteria.
Lady in the Water
Lady in the Water on vuonna 2006 ensi-iltansa saanut yhdysvaltalainen jännitys- ja fantasiaelokuva, jonka on käsikirjoittanut, tuottanut ja ohjannut M. Night Shyamalan, tuottajina myös Sam Mercer ja Jose L. Rodriguez. Musiikin elokuvaan sävelsi James Newton Howard. Tarina perustuu Shyamalanin omille lapsilleen kertomaan iltasatuun.
Juoni
Kerrostalokompleksin talonmiehen Cleveland Heepin pelastaa nuori nainen, joka ilmestyy hänen huoltamastaan uima-altaasta. Käy ilmi, että kyseessä on myyttinen vesiolento, narfi, nimeltään Story, joka on tullut ihmisten maailmaan täyttämään ennalta määrättyä tehtäväänsä. Joillakin kerrostalokompleksin asukkailla on osansa narfin tehtävässä. Cleveland ryhtyy auttamaan Storya löytämään oikeat henkilöt, jotta hän voisi palata kotiinsa. Tehtävää kuitenkin vaikeuttavat koiramaiset skruntit, jotka pyrkivät tappamaan kaikki omasta maailmastaan poistuneet narfit.
Vastaanotto
Elokuva sai melko penseän vastaanoton elokuvakriitikoilta. Elokuvan kuvaaman satumaailman uskottavuus ja elokuvan vakavastiotettavuus on kyseenalaistettu, ja Shyamalanin itselleen käsikirjoittamaa roolia on kritisoitu liioitellun mahtipontiseksi. Ohjaamilleen elokuville tyypillisen lyhyen cameoroolin sijasta Shyamalanin esittämä hahmo on Lady in the Waterissa yksi tärkeimmistä. Eräs elokuvan hahmoista on elokuvakriitikko, joka on esitetty ylimielisenä ja epämiellyttävänä, mitä voidaan pitää vihamielisyytenä elokuvakriitikoita kohtaan. Elokuvasta esitettiin kuitenkin myös positiivisia arvioita.
Lady in the Water tuotti pääsylipputuloja noin 72,9 miljoonaa dollaria. Elokuvan tuottamiseen käytettiin arviolta 70 miljoonaa dollaria ja markkinoimiseen toiset 70 miljoonaa, joten elokuva ei ollut taloudellinen menestys.
Dragiša Cvetković
Dragiša Cvetković (15. joulukuuta 1893 Niš – 18. helmikuuta 1969 Pariisi) oli serbialainen poliitikko. Hän toimi Jugoslavian kuningaskunnan pääministerinä vuosina 1939–1941. Toisen maailmansodan jälkeen hän oli pakolaisena Ranskassa kuolemaansa asti.
Dragiša Cvetković kouluttautui ennen ensimmäistä maailmansotaa Sveitsissä, jossa hän luki teknisiä tieteitä ja lakia. Hän aloitti uransa toimittajana kotiseudullaan Nišissä paikallisessa päivälehdessä. Myöhemmin hänet valittiin paikkakunnan pormestariksi ja edelleen kansanedustajaksi. Ministeriura alkoi vuonna 1927 vastuualueena uskontoasiat. Vuonna 1935 hänestä tuli Milan Stojadinovićin hallituksen sosiaali- ja terveysministeriksi ja myöhemmin oikeusministeriksi. Helmikuussa 1939 Cvetkovićista tuli pääministeri Stojadinovićin seuraajana.
Cvetkovićin hallituksen virkaanastumisen ajankohta oli haastava niin sisä- kuin ulkopoliittisesti. Sisäpolitiikassa prinssihallitsijana Paul oli joutunut ottamaan kantaa Jugoslaviaa repineeseen kansallisuuksien ristiriitoihin noustessaan valtaan serkkunsa kuningas Aleksanterin syksyllä 1934 tapahtuneen salamurhan jälkeen. Erityisesti hallitsevien serbien ja itsensä alistetuiksi kokeneitten kroaattien välillä oli jännitettä, jota salamurhatun kuningas Aleksanterin vuonna 1929 tapahtunut diktaattoriksi julistaminen ei ollut vähentänyt. Prinssi Paulin asenne oli suvaitsevaisempi kuin edeltäjänsä Aleksanterin. Hän pelkäsi Kroatian tilaisuuden tullen eroavan Jugoslaviasta, jonka vuoksi hän antoi pääministeri Cvetkovićin neuvotella kroaattien kanssa uuden, liittovaltion luoneen perustuslain, jossa Kroatian provinssi eli Kroatian Banovina sai autonomisen aseman. Tämän niin sanotun Cvetković–Maček-sopimuksen pohjalta syntynyt perustuslaki astui voimaan elokuussa 1939.
Ulkopolitiikassa akselivallat eli Adolf Hitlerin johtama Saksa ja Benito Mussolinin johtama Italia olivat lisänneet valtaansa keskisessä Euroopassa. Aluejärjestelyitä oli tehty. Cvetković oli edeltäjäänsä Stojadinovićiin verrattuna pidättyvämpi suhteissaan akselivaltoihin. Samanaikaisesti akselivallat painostivat Jugoslaviaa liittymään kolmen vallan sopimukseen. Toisen maailmansodan syttyminen syyskuussa 1939 teki tilanteesta entistä jännittyneemmän. Pääministeri Cvetković allekirjoitti kolmen vallan sopimuksen akselivaltojen kanssa Wienissä 25. maaliskuuta 1941 saatuaan vakuutuksen, ettei Jugoslavian tarvitsisi osallistua sotaan eikä myöntää kauttakulkuoikeutta vieraille joukoille.
Jo ennen kuin pääministeri palasi Belgradiin, puhkesi Jugoslaviassa mellakoita. Kansannousun tukema sotilasvallankaappaus syrjäytti 27. maaliskuuta 1941 akselivalloille ystävällisen Cvetkovićin hallituksen ja prinssihallitsija Paulin vallasta. Valtaan nousi täysi-ikäiseksi julistettu kuningas Pietari II ja pääministeriksi kenraali Dušan Simović. Cvetković oli hetken vallankaappauksen jälkeen vangittuna, mutta vapautettiin. Saksa miehitti Jugoslavian huhtikuuhun 1941 mennessä, ja maa jaettiin osiin sekä alueita luovutettiin ympäröiville valtioille.
Saksan miehitysvallan aikana Cvetković pidätettiin kahteen otteeseen ja vietiin Banjican leirille, jossa hän joutui olemaan kaikkiaan kahden ja puolen kuukauden ajan. Maailmansodan loppuvaiheessa syyskuussa 1944 hän pakeni Bulgariaan ja sieltä edelleen Turkkiin. Sen jälkeen matka jatkui Turkin Istanbulista, Roomaan ja edelleen Pariisiin.
Maailmansodan jälkeen kommunistit ottivat Jugoslaviassa vallan Josip Broz Titon johdolla. Cvetković tuomittiin poissaolevana kansakunnan viholliseksi ja solmimansa kolmen vallan sopimuksen vuoksi myös sotarikolliseksi. Hän toimi Ranskasta käsin ja pyrki tuomaan keskusteluun kolmen vallan sopimuksen merkityksen, sillä sen kumoaminen oli johtanut 1,8 miljoonan jugoslaavin kuolemaan maailmansodan aikana.
Cvetković asui Pariisissa kuolemaansa asti vuonna 1969. Hänet haudattiin Pariisin lähellä sotilashautausmaalle sen serbialaiseen osaan, jonne oli haudattu myös kenraali Petar Živković ja entinen pääministeri Bogoljub Jevtić. Kommunistivallan kaaduttua Jugoslaviassa Cvetkovićin kotiseudulla Nišin alueen korkein oikeus purki syyskuussa 2009 kommunistihallituksen vuonna 1945 tekemän sotarikostuomion, jonka perusteena oli Cvetkovićin solmima kolmen vallan sopimus. Purkutuomiossa todettiin, että Cvetković oli valtuutettu neuvottelemaan akselivaltojen kanssa taatakseen Jugoslavian alueellisen koskemattomuuden ja pysymisen sotatoimien ulkopuolella.
Luettelo Jamie Lee Curtisin saamista palkinnoista ja ehdokkuuksista
Tämä on luettelo Jamie Lee Curtisin saamista palkinnoista ja ehdokkuuksista.
MBDA
MBDA on EU-alueella toimiva yritys, joka on keskittynyt ohjusten tuotantoon. Se syntyi vuonna 2001, kun Aérospatiale-Matra Missiles (osa EADSia), Alenia Marconi Systemsin ohjusyksiköt ja Matra BAe Dynamics yhdistyivät. MBDA:n omistajat ovat olleet BAE Systems (37,5 %), EADS (37,5 %) ja Finmeccanica (25 %).
Vuonna 2003 yhtiön palveluksessa oli noin 10 000 henkilöä ja sen liikevaihto oli vuonna 2005 kolme miljardia euroa.
Historia
1970-luvulla saksalainen DaimlerChrysler Aerospace AG ja ranskalainen Aérospatiale loivat yhteisyritys Euromissilen kehittämään HOT-panssarintorjuntaohjusta. Euroopan ohjusteollisuuden konsolidaatio alkoi vuonna 1996, kun osia Matra Defense ja BAe Dynamics -yhtiöistä fuusioitui ja muodosti täten Matra BAe Dynamics (MBD) -yhtiön. Matra Hautes Technologies yhtiöön jäi ohjusteollisuutta, joka (Matra Missiles) fuusioitui Aérospatiale-Matra Missiles (AMM) -yhtiöksi, kun Matra liittyi Aérospatialeen vuonna 1999. Vuonna 2000 Aérospatiale-Matra sulautui EADSiin.
Vuonna 1998 GEC-Marconi Radar and Defence Systems ja Alenia Difesa yhdistivät ohjus- ja tutkatuotantonsa. Tällöin syntyi Marconi Systems. Vuonna 1999 GEC-Marconi (eli Marconi Electronic Systems) myytiin British Aerospacelle.
Joulukuussa 2001 MBD (ml. Aérospatiale-Matra Missiles) ja Alenia Marconi Systemsin ohjusteollisuudet fuusioituivat. Tällöin syntyi MBDA.
Kesäkuussa 2005 LFK, joka oli osa EADS Defence and Security Systems -yhtiötä, sulautui MBDA:han. 1.3.2006 LFK:sta tuli MBDA Deutschland.
Vuoden 2006 keväällä oli puhetta, että British Aerospace myisi osuutensa MBDA:sta.
Omistajat
Helmikuussa 2019 omistus jakautui seuraavasti
EUROSAM
MBDA omistaa 66 %:n osuuden MBDA Aster -ilmatorjuntaohjuksia valmistavasta Eurosam -yhtiöstä.
UKAMS
UKAMS Ltd (United Kingdom Anti-Air Missile System) oli alkujaan EUROPAAMS-yhteisyrityksen brittiläinen osapuoli. EUROPAAMS:in tehtävä oli toimittaa PAAMS -järjestelmään perustuva ilmatorjuntaohjusjärjestelmä brittiläis-italialais-ranskalaiseen fregattihankkeeseen. UKAMS:in muodostivat alussa Siemens Plessey Systems, GEC-Marconi (nyk. osa BAE Systemsiä) ja BAeSEMA. Vuonna 1997 British Aerospace osti Siemens Plesseyn osuuden hankkeesta ja seuraavana vuonna kokonaisuus siirtyi Matra BAe Dynamicsin alaisuuteen. Matra BAe Dynamics sulautettiin 2002 MBDA -yhtymään jolloin UKAMS jatkoi yhtenä sen tytäryhtiöistä. UKAMS on mukana EUROPAAMS hankkeessa 33 % osuudella, 66 %:a hallitsee Eurosam, joka sekin on osittain MBDA:n omistuksessa.
Uppopaisto
thumb|[[Munkki (leivonnainen)|Munkkeja uppopaistumassa.]] Uppopaisto eli friteeraus on ruoanvalmistusmenetelmä, jossa ruoka upotetaan kuumaan öljyyn tai rasvaan. Se on erittäin nopea tapa valmistaa ruoka. Uppopaistamista käytetään paljon ravintoloissa, leipomoissa ja grilleissä.
Oikein suoritettuna uppopaistaminen ei tee ruoasta rasvaista, sillä ruoan kosteus hylkii öljyä. Rasvaa pääsee kuitenkin ruoan sisään, jos rasva on liian kuumaa tai kylmää tai jos paistamista jatketaan kauan. Kuuma öljy lämmittää veden ruoan sisällä ja vesi höyryttää sen sisältä ulospäin. Kunhan öljy ei ole liian kuumaa eikä ruokaa pidetä upotettuna öljyyn liian kauan, öljyä ei mene itse ruoan sisään. Jos ruoka on öljyssä liian kauan, vesi haihtuu höyrynä ulos ruoasta ja öljy alkaa päästä ruoan sisään. Jos öljy taas on liian viileää, ruoka ei kypsy kunnolla ennen kuin rasva alkaa jo päästä sen sisään. Öljyn lämpötila on tyypillisesti 175–190 °C.
Useimmat uppopaistettavat ruoat leivitetään ennen paistamista. Leivittämisen tarkoitus on aikaansaada ruokaan rapea ja ruskea ulkokuori samalla kun sisuksesta tulee pehmeä, kostea ja höyrytetty. Joissakin ruoka-aineksissa, kuten perunoissa, on jo luonnostaan kuori, joten ne eivät tarvitse erillistä leivittämistä.
Uppopaistaminen on yksi japanilaisen keittiön neljästä perusruuanvalmistustekniikasta.
Turvallisuuden huomiointi
Rasvan savuaminen uppopaiston yhteydessä on merkki sen hajoamisesta. Hajoamista ja savuamista tapahtuu sitä alemmissa lämpötiloissa, mitä kauemmin samaa rasvaa käytetään paistamiseen. Heikkolaatuiseksi muodostunut paistorasva sisältää esimerkiksi vapaita rasvahappoja, terveydelle haitallisia hapettumistuotteita ja polymeroituneita rasvahappoja. Pitkään käytössä ollut rasva on tummaa ja härskiintyneen hajuista. Paljon monityydyttymättömiä rasvahappoja sisältävät soija-, maissi-, rypsi- ja auringonkukkaöljy eivät sovellu uppopaistamiseen, koska niistä saattaa syntyä paljon haitallisia yhdisteitä.
Yli kolme prosenttia linolihappoa sisältävä rasva ei kestä uppopaiston vaatimaa kuumuutta.
Terveysvaikutukset
Sillä väestöryhmällä, joka nautti vähintään kerran päivässä ranskalaisten perunoiden ja kananugettien kaltaista upoppaistettua ruokaa, esiintyy noin kolme kertaa enemmän haavaista paksusuolen tulehdusta kuin niillä, jotka eivät syö lainkaan uppopaistettua ruokaa.
Super Bowl LV
Super Bowl LV oli järjestyksessään 55. Super Bowl ja NFL-kauden 2020 päätösottelu. Ottelu pelattiin Raymond James Stadiumilla, Tampassa. Ottelussa kohtasivat NFC:n voittaja Tampa Bay Buccaneers ja AFC:n voittaja Kansas City Chiefs. Buccaneers voitti ottelun 31–9. Ottelun arvokkaimmaksi pelaajaksi valittiin Buccaneersin pelinrakentaja Tom Brady, jolle palkinto oli viides.
Kisapaikan valinta
pienoiskuva|vasen|[[Raymond James Stadium toimi Super Bowl LV:n kotistadionina.]] Atlanta, Miami, New Orleans ja Tampa hakivat kausien 2019 ja 2020 Super Bowlien isännyyttä. Los Angeles oli saanut luvan hakea Super Bowlia 2020, jos kaupungin uusi stadion valmistuisi vuoteen 2018 mennessä.
Los Angelesille myönnettiin toukokuussa 2016 kauden 2020 Super Bowl. SoFi Stadiumin valmistuminen kuitenkin lykkääntyi vuodella rankkasateiden takia, ja toukokuussa 2017 NFL:n omistajien kokous päätti siirtää Los Angelesin järjestämisvuoron vuodella eteenpäin vuoteen 2022 ja antaa vuoden 2021 järjestämisvastuu myönnettiin Tampalle. Super Bowl LV oli järjestyksessään viides Super Bowl Tampassa.
Kansas City Chiefs
Kansas City Chiefs voitti runkosarjassa AFC West -divisioonan ja samalla koko AFC:n voitettuaan yhteensä neljätoista ottelua. Chiefs oli myös ainoa vähintään 14 voittoa saavuttanut joukkue koko liigassa. Chiefs hävisi ainoastaan viikolla 5 ja viimeisellä viikolla, jolloin oli jo varmistanut konferenssin voiton. Konferenssin voitto takasi sen, että Chiefsin pääsi pudotuspeleissä suoraan toiselle kierrokselle. Toisella kierroksella Chiefs voitti Cleveland Brownsin 22–17. Ottelussa Chiefsin pelinrakentaja Patrick Mahomes loukkaantui ja kärsi aivotärähdyksestä. Mahomes sai kuitenkin pelata konferenssin loppuottelussa Buffalo Billsiä vastaan. Chiefs voitti ottelun 38–24 ja eteni näin hallitsevana mestarina Super Bowliin toista vuotta putkeen. Chiefs oli arvioitu ennen kautta suurimmaksi suosikiksi voittamaan Super Bowl.
Tampa Bay Buccaneers
Tampa Bay Buccaneers oli toinen AFC South -divisioonassa voitettuaan 11 ottelua. Se hävisi kauden ensimmäisen ja viidennen ottelun sekä viikoilla 9–12 kolme ottelua neljästä, mutta päätti kauden neljään peräkkäiseen voittoon. Buccaneers oli AFC:n kolmesta villi kortti -joukkueesta paras ja kohtasi näin villi kortti -kierroksella heikoimman divisioonavoittajan Washington Football Teamin. Buccaneers voitti ottelun 31–23. Divisioonakierroksella Buccaneers voitti New Orleans Saintsin, jolle Buccaneers hävisi kahdesti runkosarjan aikana. Ottelu päättyi 30–20. Konferenssin loppuottelussa Buccaneers voitti Green Bay Packersin 31–26. Buccaneers oli NFL:n historian viides joukkue, joka voitti kolme vierasottelua pudotuspeleissä. Buccaneersista tuli myös samalla Super Bowlin historian ensimmäinen joukkue, joka pääsi pelaamaan ottelun kotistadionillaan. Buccaneers oli arvioitu ennen kautta yhdeksi suurimmista suosikeista voittamaan Super Bowl.
Koronapandemian vaikutukset otteluun
Koronaviruspandemian takia NFL ilmoitti tammikuussa 2021, että Super Bowliin otetaan 22 tuhatta katsojaa, joista 7 500 oli rokotettua terveysalan ammattilaista. Myöhemmin kokonaismäärä nostettiin 25 tuhanteen. Katsojamäärä oli pienin Super Bowlin historiassa.
Super Bowlin yhteydessä järjestettäviä yleisötapahtumia rajoitettiin ja muun muassa tailgate-kokoontumiset oli kielletty. Joukkueet puolestaan saapuivat Tampaan vasta päivää ennen ottelua, kun tavallisesti joukkueet saapuvat paikalle viikkoa ennen.
Aloituskokoonpanot
pienoiskuva|Chiefs pelinrakentaja [[Patrick Mahomes]] pienoiskuva|vasen|Buccaneersin pelinrakentaja [[Tom Brady]]
Ottelun päätuomarina toimi Carl Cheffers Ottelun yhtenä tuomarina toimi Sarah Thomas, josta tuli ensimmäinen Super Bowlissa tuominnut naistuomari.
Ottelu
Ottelun ensimmäisen hyökkäysvuoron sai Buccaneers, mutta sen ensimmäinen hyökkäysvuoro päättyi heti kolmeen yritykseen ja lentopotkuun. Chiefs ei pystynyt kuitenkaan ensimmäisellä hyökkäysvuorollaan tekemään pistesuoritusta, ja myös Buccaneersin toinen hyökkäysvuoro päättyi lentopotkuun. Chiefs teki ottelun ensimmäisen pistesuorituksen, kun Harrison Butker teki 49 jaardia pitkän kenttäpotkumaalin. Buccaneers teki ottelun ensimmäisen touchdownin seuraavalla hyökkäysvuorolla, kun Tom Brady heitti 8 jaardia pitkän maalin Rob Gronkowskille. Kun Buccaneers onnistui lisäpistesuorituksessa, ensimmäinen neljännes päättyi tilanteeseen 7–3. Chiefs ei tehnyt seuraavalla hyökkäysvuorollaan pisteitä. Buccaneers eteni omalla vuorollansa yhden jaardin päähän maalisuorituksesta, mutta ei onnistunut tekemään maalia. Chiefsin seuraava hyökkäysvuoro päättyi jälleen lentopotkuun. Buccaneers teki toisen maalinsa, kun Gronkowski teki 17 jaardia pitkän maalin Bradyn syötöstä, kun toista neljännestä oli jäljellä hieman yli kuusi minuuttia. Chiefs pystyi kaventamaan ottelun vielä toisella neljänneksellä tilanteeseen 6–14, kun Butker teki 34 jaardia pitkän potkumaalin. Buccaneers teki kuitenkin vielä juuri ennen puoliaikaa kolmannen touchdownin Bradyn heitettyä yhden jaardin mittaisen maalin Antonio Brownille. Lisäpistesuorituksen jälkeen ottelun tilanne oli toisen neljänneksen jälkeen 6–21.
Chiefs teki kolmannen potkumaalinsa heti kolmannen neljänneksen ensimmäisellä hyökkäysvuorollaan, kun Butker onnistui 52 jaardia pitkässä potkumaalissa. Buccaneers kasvatti kuitenkin johtoaan seuraavassa hyökkäysvuorossaan, kun Leonard Fournette juoksi 27 jaardia pitkän maalin. Chiefsin seuraava hyökkäysvuoro päättyi Antoine Winfieldin syötönkatkoon. Buccaneers teki seuraavassa hyökkäysvuorossa 52 jaardia pitkän potkumaalin. Chiefsin seuraava hyökkäysvuoro päättyi neljännellä yrityksellä epäonnistuneeseen syöttöön. Buccaneersin seuraava hyökkäysvuoro päättyi lentopotkuun ja Chiefsin hyökkäysvuoro jälleen epäonnistuneeseen syöttöön neljännellä yrityksellä. Buccaneersin seuraava hyökkäysvuoro päättyi jälleen lentopotkuun. Chiefsin viimeinen hyökkäysvuoro päättyi, kun Patrick Mahomesin syötön katkaisi Devin White. Viimeisellä hyökkäysvuorollaan Buccaneersin pelinrakentaja Tom Brady kulutti pelikellon loppuun laittamalla polven maahan kolmesti. Ottelu päättyi tulokseen 9–31.
Ottelun arvokkaimmaksi pelaajaksi valittiin Buccaneersin pelinrakentaja Tom Brady, jolle palkinto oli viides.